
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεο- 
δομικής ενότητας 56 «Ιτιές» του Δήμου Πατρέων (Ν. 
Αχαΐας). 1 

ΑΠΟΦΑΣΕΙΣ 

Αναγνώριση ιδιωτικής παρόδου της οδού Χαόνων ως 
υφιστάμενη του έτους 1923. 2 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Αριθ. 100076/7850 (1) 

Έγκριση πολεοδομικής μελέτης τμήματος της πολεοδο¬ 
μικής ενότητας 56 «Ιτιές» του Δήμου Πατρέων (Ν. 
Αχαΐας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: · 

1. Τις διατάξεις των άρθρων 1 (παρ, 4), 6 (παρ. 1,4, 5 
και 6), 7 (παρ. 1,2 και 4) ΙΟ και 11 (παρ. 5) του ν. 1337/ 
1983 «Επέκταση των πολεοδομικών σχεδίων, οικιστική 
ανάπτυξη και σχετικές ρυθμίσεις» (Α' 33), όπως το άρθρο 
6 τροποποιήθηκε με την παρ. 2 του άρθρου 8 του ν. 1512/ 
1985 «Τροποποίηση και συμπλήρωση πολεοδομικών δια¬ 
τάξεων, ρύθμιση συναφών θεμάτων και θεμάτων του Τα¬ 
μείου Νομικών» (Α' 4). 

2. Τις διατάξεις των άρθρων 1, 2, 3, 9,11 και 29 του ν. 
δ/τος της 17.7.1923 «Περί σχεδίων πόλεων κλπ.» (Α’ 228) 
όπως μεταγενέστερα τροποποιήθηκαν και συμπληρώθη¬ 
καν. 

3. Τις διατάξεις των άρθρων 6 (παρ. 1). 7, 8, 9και Ιθτου 
ν. 1577/1985 «Γενικός Οικοδομικός Κανονισμός» (Α' 
210) όπως τροποποιήθηκαν με τι άρθρο 13 (παρ. 1,2, 3) 
του ν. 1647/1986 «Οργανισμός ΚτητολογΙου και Χαρτο¬ 
γραφήσεων Ελλάδας (Ο.Κ.Χ.Ε.) και άλλες σχετικές διατά¬ 
ξεις» (Α' 141) και το άρθρο 1 (παρ. 3 και 4) του ν. 1772/ 
1988 «Τροποποίηση διατάξεων του ν. 1577/1985 «ΓΟΚ» 
και άλλες σχετικές διατάξεις» (Α' 91). 


4. Τις διατάξεις του άρθρου 23 (παρ. 1, εδ. ιδ) του ν. 
1558/1985 «Κυβέρνηση και Κυβερνητικά Όργανα» (Α' 
137). 

5. Τις διατάξεις του άρθρου 29Α του ν. 1558/1985 
όπως αυτό προστέθηκε με το άρθρο 27 του ν. 2081/1992 
(Α' 154). 

6. Την 59433/2550/28.8.1986 απόφαση του Υπουρ¬ 
γού Περιβάλλοντος Χωροταξίας και Δημοσίων Έργων 
«Έγκριση Γ ενικού Πολεοδομικού Σχεδίου Πατρών (δήμου 
Πατρέων), Αγ. Γεωργίου Ρίου (κοιν. Αγίου Γεωργίου), Πα¬ 
ραλίας (Κοινότητας Παραλίας), Δεμενίκων (κοιν. Σραβα- 
λίων) ν. Αχαΐας (Δ 1061). 

7. Την 90401 /8504/1994 απόφαση του Υπουργού Πε¬ 
ριβάλλοντος Χωροταξίας και Δημοσίων Έργων «Χαρακτη¬ 
ρισμός ως πυκνοδομημένων τμημάτων της πολεοδομικής 
ενότητας 56 «Ιτιές» του Δήμου Πατρέων (Ν. Αχαΐας). 

8. Την 90402/6505/94 απόφαση του Υπουργού Περι¬ 
βάλλοντος Χωροταξίας και Δημοσίων Έργων «Έγκριση 
πολεοδομικής προμελέτης της πολεοδομικής ενότητας 
56 «Ιτιές» του Δήμου Πατρέων (Ν. Αχαΐας). 

9. Τις 252/1990, 202/1993 και 422/1993 γνωμοδοτή¬ 
σεις του Δημοτικού Συμβουλίου Πατρέων. 

10. Τις πρακτ. 19/12.11.1993 και 5/30.3.1994 γνωμο¬ 
δοτήσεις του Συμβουλίου Χωροταξίας Οικισμού και Περι¬ 
βάλλοντος Ν. Αχάΐας. 

11. Το γεγονός ότι από τις κανονιστικές διατάξεις αυτού 
του δ/τος δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α. 

12. Την 692/1994 γνωμοδότηση του Συμβουλίου της 
Επικατείας με πρόταση του Υπουργού Περιβάλλοντος 
Χωροταξίας και Δημοσίων Έργων, αποφασίζουμε: 

Αρθρο 1. 

1) Εγκρίνεται το πολεοδομικό σχέδιο τμήματος της πο¬ 
λεοδομικής ενότητας 56 «Ιτιές» του Δήμου Πατρέων (ν. 
Αχαΐας) ως εξής: 

α) του τμήματός της που είναι οικισμός προϋφιστάμενος 
του έτους 1923 κοι έχει χαρακτηριοθεί ως πυκνοδομημέ- 
νος με την 90401 /6504/94 απόφαση του Υπουργού Περι¬ 
βάλλοντος Χωροταξίας και Δημοσίων Έργων με τις διατά¬ 
ξεις του των άρθρων 1 και 2 του ν. δ/τος της 17.7.1923. 

β) Του λοιπού τμήματός της που είναι αραιοδομημένο 
και αδόμητο σύμφωνα με τις διατάξεις του ν. 1337/1983 
και 

2) Καθορίζονται στις παραπάνω περιοχές οικοδομήσι¬ 
μοι χώροι, οδοί, πεζόδρομοι, χώροι πρασίνου, δημοτικού - 
νηπιαγωγείου, βρεφονηπιακού σταθμού, πλατείας, στάθ¬ 
μευσης (Ρ), κοινοχρήστου πρασίνου, ζώνης πρασίνου, χώ¬ 
ρος ΚΑΠΗ, δημοτικού - πνευματικού κέντρου, εκκλησίας 
και 14ου Γυμνασίου Πατρών, όπως φαίνονται στα εννέα 
(9) σχετικά χρωματισμένα πρωτότυπα διαγράμματα σε 
κλίμακα 1:1000, Που θεωρήθηκαν από τον Προϊστάμενο 
της Διεύθυνσης Τοπογραφικών Εφαρμογών με την 
10007Θ/1994 πράξη του και που αντίτυπά τους σε φωτο¬ 
σμίκρυνση δημοσιεύονται με το φωτοσμίκρυνση δημο¬ 
σιεύονται με το παρόν διάταγμα. 

Άρθρο 2. 

Εγκρίνεται, όπως διατυπώνεται στα επόμενα άρθρα ο 
πολεοδομικός κανονισμός της περιοχής της οποίας το πο- 
λεοδομικό σχέδιο εγκρίνεται με την παρ. 1 β του άρθρου 1 
του παρόντος και καθορίζονται οι όροι και περιορισμοί δό- 
μησης των περιοχών των οποίων εγκρίνεται το σχέδιο με 
την παρ. Ια του ίδιου άρθρου. 

Άρθρο 3. 

Καθορίζονται Ζώνη Ειδικών Κινήτρων (Ζ.Ε.Κ.) και Ζώνη 
Ενεργού Πολεοδομίας (Ζ.Ε.Π.) όπως φαίνεται στα τέσ¬ 
σερα (4) από τα διαγράμματα του άρθρου 1. 

Άρθρο 4, 

1. Στον οικοδομήσιμο χώρο που χαρακτηρίζεται με το 
στοιχείο Α επιτρέπεται η χρήση μη οχλούσας βιομηχανίας 
- βιοτεχνίας όπως προσδιορίζεται με το άρθρο 5 του από 
23.2.1987 π.δ/τος (Δ' 166). 

2. Στους λοιπούς οικοδομήσιμους χώρους επιτρέπεται 
η χρήση γενικής κατοικίας όπως προσδιορίζεται από το 
άρθρο 3 του παραπάνω π. δ/τος. 

Αρθρο 5. 

Στο πρόσωπο των οικοπέδων οικοδομημένων ή μη, επι¬ 
βάλλεται προκήπιο πλάτους τεσσάρων (4.00) μέτρων 


όπως φαίνεται στα διαγράμματα του άρθρου 1. 

Άρθρο 6. 

Τα ελάχιστα όρια εμβαδού καθώς και οι λοιποί όροι και 
περιορισμοί δόμησης των οικοπέδων ορίζονται ως εξής: 

1. α. Για τα οικόπεδα που βρίσκονται εντός των ορίων 
του πυκνοδομημένου τμήματος οικισμού προ του 1923: 

Ελάχιστο πρόσωπο: οκτώ (8,00) μέτρα. 

Ελάχιστο εμβαδόν: εκατόν πενήντα (150,00) τ. μέτρα. 

β. Για τα λοιπά οικόπεδα: 

Ελάχιστο πρόσωπο: δέκα τέσσερα (14,00) μέτρα. 

Ελάχιστο εμβαδόν: τετρακόσια (400,00) τ. μέτρα. 

2. Επιπλέον των προϋποθέσεων της παραγράφου 1 (α 
και β) απαιτείται όπως στο οικοδομήσιμο τμήμα του οικο¬ 
πέδου εγγράφεται κάτοψη κτιρίου με ελάχιστη επιφάνεια 
πενήντα (50,00) τ. μέτρα και ελάχιστη πλευρά πέντε (5) 
μέτρα. 

3. Μέγιστο ποσοστό κάλυψης των οικοπέδων: εβδομή¬ 
ντα τοις εκατό (70%) της επιφάνειας τους. 

4. Συντελεστής δόμησης: οκτώ δέκατα (0,8). 

5. Μέγιστο επιτρεπόμενο ύψος των κτιρίων οκτώ και 
μισό μέτρα (8,50 μ.). Πάνω από το μέγιστο επιτρεπόμενο 
ύψος επιβάλλεται η κατασκευή στέγης μέγισου ύψους 
ένα και μισό μέτρα (1,50μ.). 

Άρθρο 7. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 11 Φεβρουάριου 1995 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 
Ο ΥΠΟΥΡΓΟΣ ΠΕ.ΧΩ.Δ.Ε. ' 

ΚΩΣΤΑΣ ΛΑΛΙΩΤΗΣ 

ΝΟΜΑΡΧΙΑ ΑΚΑΐΛϊ 
£.|ΟΤ0ΥΝΓΗ ΠΟΛΕ^^ΟΜ ΙΑ Τ 


ΠΕΡΙΟΧΗ 1ΊΈΩΝ - ΛΕΥΚΑΣ Δ. ΠΑΤΡΑΣ. 

ΑΠΟΦΑΣΕΙΣ 

Αριθ. 703 (2) 

Αναγνώριση ιδιωτικής παρόδου της οδού Χαόνων ως υφι¬ 
στάμενη του έτους 1923. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1) Τις διατάξεις της παρ. 4 του άρθρου 20 του από 
17.7.1923 Ν. Δ/τος «περί σχεδίων πόλεων κ.λπ.». 

2) Τις διατάξεις της παρ. 4 του άρθρου 3 του Ν. Δ/τος 
690/48 «περί συμπληρώοεως των περί σχεδίων πόλεων 
διατάξεων». 

3) Τις διατάξεις του Ν. 3200/55 «Περί διοικητικής απο- 
κεντρώσεως», ως συνεπληρώθηκαν διά του υπ' αριθ. 
532/70 Ν. Δ/τος «περί συμπληρώοεως των διατάξεων 
περί διοικητικής αποκεντρώσεως». 

4) Την υπ’ αριθ. Ε. 20014/Εγκ. 4/16.6.1977 διαταγή · 
του Υπουργείου Δημ. Έργων - Υπηρεσίας Οικισμού. 

Ιδόντες δε: 

1) Την από 7.6.94 αίτηση του Κων/νου Παργινού με την 
οποία ζητάει την έκδοση αποφάσεως διά την σχηματι- 
σθείσα προ του έτους 1923 παρόδου της οδού Χαόνων η 
οποία βρίσκεται εντός του υπ’ αριθ. 115 οικοδομικού τε¬ 
τραγώνου που περικλείεται από τις οδούς Χαόνων - Λ. 
Τσαλδάρη και θεσπρωτών του εγκεκριμένου σχεδίου πά- 
λεως Ιωαννίνων. 

2) Την υπ' αριθ. 16046/30.9.94 βεβαίωση του Δήμου 
Ιωαννιτών με την οποία βεβαιούται ότι η πάροδος προϋφί- 


στατο του έτους 1923. 

3) Το υπ’ αριθ, 22139/1925 αυμβόλαιον του Συμβ/φοο 
Δημ. Λιάσκου στο οποίο είναι προσαρτημένο το υπ' αριθ. 
1111/9.12.1923 έγγραφο Εφοροεπιτροπής εις το οποίο 
αναφέρεται ως όριον η υπόψη πάροδος. 

4) Το από Μάιος 1993 τοπογραψικό διάγραμμα του 
Τοπ/φου Μηχ. Δημ. Παππά θεωρηθέν από το Δήμο Ιωαν- 
νιτών. 

5) Την υπ’ αριθ, 3/1.2.1995 πράξη του Συμβουλίου 
Χ.Ο.Π. Νομού Ιωαννίνων, αποφασίζουμε: 

Αναγνωρίζουμε ότι η σχηματισθείσα ιδιωτική πρωτο¬ 
βουλία εντός του εγκεκριμένου σχεδίου πόλεως Ιωαννί¬ 
νων πάροδος της οδού Χαόνων η οποία βρίσκεται εντός 
του υπ’ αριθ. 155 οικοδομικού τετραγώνου που περικλείε¬ 
ται από τις οδούς Χαόνων - Α. Τσαλδάρη και θεσπρωτών 
όπως ειδικώτερα απεικονίζεται εις το θεωρηθέν από τον 
προϊστάμενο του πολεοδομικοϋ γραφείου Δήμου Ιωαννι- 
τών τοπογραψικό διάγραμμα, προΟφίστατο του Ν. Δ/τος 
17.7.1923 «περί σχεδίων πόλεων κωμών κλπ.» μετά δε 
την ισχύ τούτου ουδεμία αύξηση του αρχικά σχηματισθέ- 
ντος κοινοχρήστου χώρου έλαβε χώρα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 13 Φεβρουάριου 1995 

Ο Νομάρχης 
ΑΧΙΛΛΕΑΣ ΚΟΛΙΟΥΣΗΣ 










ΟΡΟΙ ΛΟΜ111ΗΙ 

